Folkekammeret

Folkekammeret (tysk: Volkskammer) var parlamentet i DDR. 

 Etablering og funksjon 
Det provisoriske folkekammeret ble opprettet 7. oktober 1949 i Øst-Berlin av Det tyske folkeråd. Det første valget til Volkskammer kom senere, forsinket og utført etter et annet valgsystem enn opprinnelig tenkt, den 15. oktober 1950. Valget i 1950 var, som senere valg i DDR, basert på den nasjonale front. Valgene fant ikke sted i hemmelighet, det var mulig å se hva man stemte.Hermann Weber: Die DDR 1945-1990, 4. Auflage, Oldenbourg 2006, S. 32 

Folkekammeret var i funksjon fra 1949 til 1990. I det meste av dets eksistens var verken valgene i DDR eller avstemningene i Folkekammeret demokratiske. Grunnloven garanterte kommunistpartiet Sozialistische Einheitspartei Deutschlands (SED) en førerrolle, og selv om andre partier, såkalte «blokkpartier» (eller parodisk: «blokkfløytepartier»), var representert i parlamentet hadde deres representanter ikke mulighet til å føre en annen politikk enn SEDs. I tillegg var masseorganisasjoner knyttet til SED (for eksempel Freie Deutsche Jugend) representert i parlamentet. Alle medlemmer måtte velges over en liste («nasjonal front») kontrollert av SED, og fordelingen av mandater blant partiene var bestemt på forhånd.

På papiret hadde Folkekammeret mye makt, ved at det utnevnte medlemmene av ministerrådet og formannen for det nasjonale forsvarsrådet. I virkeligheten lå imidlertid den faktiske makten hos partiet SED. Det sterkeste uttrykket for opposisjon var da fjorten CDU-medlemmer stemte mot og åtte avstod fra å stemme over å liberalisere abortlovgivningen.

Der var også et overhus, Länderkammer, som ble avskaffet i 1958.

 Rolle i regimets siste leveår 
Først etter kommunistregimets sammenbrudd ble det 18. mars 1990 holdt et demokratisk valg til Folkekammeret, der den borgerlige Allianz für Deutschland ledet av Lothar de Maizière fikk et stort flertall, som det brukte til å arbeide for en rask tysk gjenforening med. Sabine Bergmann-Pohl (CDU) var parlamentets siste og eneste demokratisk valgte president, og i denne egenskapen dessuten provisorisk statsoverhode i DDR etter at vervet som statsrådsformann var blitt avskaffet.Rulers.org

Folkekammeret møttes gjennom det meste av sin eksistens to til fire ganger i året. Fra 1976 møttes parlamentet i den nye parlamentsbygningen Palast der Republik. Denne bygningen er nå revet.

 PresidenterEast German ministries, political parties, etc.,  Rulers.org 
 Bilde Navn Embetstid Parti 80px Johannes Dieckmann 7. oktober 1949–22. februar 1969  LDPD 80px Gerald Götting  12. mai 1969–29. oktober 1976 CDU 80px Horst Sindermann 29. oktober 1976–13. november 1989 SED 80px Günther Maleuda 13. november 1989–5. april 1990 DBD 80px Sabine Bergmann-Pohl 5. april 1990–2. oktober 1990 CDU 

 Referanser 

Kategori:DDR
Kategori:Politiske forsamlinger
Tyskland